ย้อนไปเมื่อ7เดือนก่อนตัวเองฉีดยาคุมกำเนิดแค่ครั้งเดียวจากนั้นหลังฉีดได้สักประมาณ7วันประจำเดือนก็มาตลอดจนยายคุมกำเนิดหมดเลยไม่ไปฉีดแต่กินแทนกินได้เดือนกว่ามีอาการเหนื่อยง่ายเลยหยุดกินแต่ขณะนั้นประจำเดือนก็มาตลอดหยุดเป็น 2-4 วัน ก็กลับมาเป็นอีก จนกระทั้งปัจจุบัน ประจำเดือนก็มาตลอด หยุดเป็นแค่ วันสองวันก็มาอีก อาการแบบนี้เป็นอะไรได้บ้างค่ะ กังลจิตตกสุดๆค่ะ
สวัสดีค่ะ นุ่น อาการมีเลือดออกทุกวันหลังจากฉีดยาคุมกำเนิดไปได้ 7 วันดังกล่าว อาจเป็นผลข้างเคียงของยาฉีดคุมกำเนิดได้ อย่างไรก็ตาม เมื่อยาฉีดคุมกำเนิดครบหมดอายุแล้ว อาการควรจะหายไป หากยังคงมีเลือดออกกะปริดกะปรอยมาต่อเนื่องสาเหตุอาจเกิดได้จาก1. ความผิดปกติที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ เยื่อบุโพรงมดลูกเจริญผิดที่2. การทำงานผลิตฮอร์โมนของรังไข่ผิดปกติ เช่น ภาวะที่มีถุงน้ำในรังไข่หลายใบ3. มีมดลูกอักเสบ หรืออุ้งเชิงกรานอักเสบ แต่จะมีตกขาวที่ผิดปกติ และอาการปวดท้องน้อยร่วมด้วย และอาจมีไข้4. มีโรคในระบบอื่นๆ เช่น มีภาวะเกร็ดเลือดต่ำ เกร็ดเลือดทำงานผิดปกติ ภาวะไทรอยด์ฮอร์โมนต่ำหรือไทรอยด์เป็นพิษ เป็นต้นเนื่องจากอาการมีเลือดออกจากช่องคลอดของ นุ่น จุ๊บ เป็นเกือบทุกวัน ติดต่อกันหลายเดือน ย่อมทำให้เกิดภาวะโลหิตจางตามมาได้ ซึ่งก็จะทำให้มีอาการเหนื่อยง่ายและอาการอื่นๆ ตามมา เช่นตัวซีด ผิวเหลืองมือเท้าเย็นเวียนศีรษะ หน้ามืดบ่อย เจ็บหน้าอก ใจสั่น เป้นต้นดังนั้นแนะนำว่าควรรีบไปพบสูติ-นรีแพทย์เพื่อตรวจหาสาเหตุนะคะ